paragraph_text: Pored toga pravio je geološke karte oblasti Marne i Ardena, o kojima je objavio i znanstveni rad. Na fakultetu za ugljen i rude u Španjolskoj studirao je od 1838. do 1842. Poslije toga istraživao je 1845. isušivanje jezera Kopais u Grčkoj. Poslije povratka u Francusku objavio je rad u kojem opisuje geologiju Grčke. Radio je kao inženjer 1846. za željezničku tvrtku (Compagnie des chemins de fer de l´Est) i bio je uključen u izgradnju dijela pruge od Frouarda do njemačke granice. Tijekom francuske revolucije 1848., vlada ga šalje u Creusot da uspostavi red. Poslije je preuzeo željezničku tvrtku iz Orléansa, koja je bila u stečaju. Postaje upravitelj Istočne-željezničke tvrtke 1861. godine.